proxectonos/corpus_dominio_legal_administrativo_tmp huggingface dataset:
EXTRACTO da Orde do 29 de abril de 2021 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2021 (código de procedemento IN225A).
Vicepresidencia segunda e Consellería de Economía, Empresa e Innovación — III. Outras disposicións — 19/05/2021

BDNS (Identif.): 563579.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Persoas que teñan unha titulación universitaria de licenciada/o ou de grao para que complementen os coñecementos teóricos adquiridos nos seus estudos cunha formación práctica que lles permita afrontar con maiores garantías o seu futuro profesional.
Segundo.
Obxecto
Bolsas de formación que teñen como obxectivo unha formación práctica no campo da actividade comercial.
Terceiro.
Bases reguladoras
Publícanse conxuntamente na convocatoria.
Cuarto.
Importe
Destínase un total de 40.400,00 €, dos cales 38.400,00 € corresponden á aplicación orzamentaria 06.03.751A.480.0 e 2.000,00 € á aplicación orzamentaria 06.03.751A.484.0.
Quinto.
Prazo de presentación de solicitudes
Un mes, que se contará a partir do día seguinte ao da publicación desta orde no
Diario Oficial de Galicia
.
Santiago de Compostela, 29 de abril de 2021
CORRECCIÓN DE ERROS. Orde do 19 de abril de 2021 pola que se establecen as bases reguladoras para a concesión, en réxime de concorrencia competitiva, de subvencións para a implantación e o pulo da estratexia dixital e a modernización do sector comercial e artesanal e se procede á súa convocatoria para o ano 2021 (código do procedemento CO300C).
Vicepresidencia segunda e Consellería de Economía, Empresa e Innovación — III. Outras disposicións — 19/05/2021

Advertidos erros na referida orde, publicada no DOG núm. 83, do martes 4 de maio de 2021, cómpre facer a seguinte corrección:
Na páxina 22332, no artigo 4, no punto 1.2. Intensidade da axuda e investimentos máximos subvencionables, onde di: «A porcentaxe de subvención será o 80 % dos seguintes investimentos máximos subvencionables:», debe dicir: «A porcentaxe de subvención será o 80 % dos seguintes investimentos máximos subvencionables, agás a alínea e) que será o 60 %:».
EXTRACTO da Resolución do 6 de maio de 2021, da Secretaría Xeral da Emigración, pola que se convocan axudas de emerxencia social para o ano 2021 (código de procedemento PR935A).
Vicepresidencia primeira e Consellería de Presidencia, Xustiza e Turismo — III. Outras disposicións — 19/05/2021

BDNS (Identif.): 563956.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser persoas beneficiarias destas axudas as persoas emigrantes galegas e os/as seus/súas fillos/as, que posúan a condición de persoas galegas residentes no exterior, de acordo co establecido no parágrafo seguiente.
Para os efectos desta convocatoria, terán a condición de persoas galegas residentes no exterior aquelas persoas emigrantes que nacesen en Galicia ou ben acrediten que residiron en Galicia de forma continuada durante dez anos, con nacionalidade española, así como tamén os/as seus/súas fillos/as que teñan nacionalidade española e que se encontren vinculados con calquera concello galego no Padrón de españois residentes no estranxeiro (PERE).
Excepcionalmente, para o caso de que estas persoas teñan que realizar unha viaxe e non se poidan valer por si mesmas, tamén poderá ser beneficiaria unha persoa acompañante.
Segundo. Obxecto
Esta resolución ten por obxecto convocar as axudas de emerxencia social para o ano 2021 (código de procedemento PR935A) cuxas bases reguladoras foron publicadas no DOG núm. 58, do 26 de marzo de 2021.
Terceiro. Bases reguladoras
Resolución do 2 de marzo de 2021, da Secretaría Xeral da Emigración, pola que se establecen as bases reguladoras para a concesión de axudas de emerxencia social (código de procedemento administrativo PR935A).
Resolución do 6 de maio de 2021, da Secretaría Xeral da Emigración, pola que se convocan axudas de emerxencia social para o ano 2021 (código de procedemento PR935A).
Cuarto. Importe
Para a concesión das subvencións convocadas destinarase un crédito total de 500.000 euros con cargo á aplicación orzamentaria 04.30.312C.480.0.
Quinto. Prazo de presentación de solicitudes
O prazo para a presentación de solicitudes abranguerá desde o día seguinte ao da publicación desta resolución no Diario Oficial de Galicia ata o 15 de novembro de 2021, ambos incluídos.
Santiago de Compostela, 6 de maio de 2021
RESOLUCIÓN do 10 de maio de 2021, da Secretaría Xeral Técnica da Consellería de Infraestruturas e Mobilidade, pola que se dá publicidade dos convenios de colaboración subscritos no primeiro cuadrimestre de 2021.
Consellería de Infraestruturas e Mobilidade — III. Outras disposicións — 21/05/2021

Consonte o establecido no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) procédese a publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Darlle publicidade aos convenios subscritos pola Consellería de Infraestruturas e Mobilidade no primeiro cuadrimestre do ano 2021, que se incorporan como anexo a esta resolución.
Santiago de Compostela, 10 de maio de 2021
RESOLUCIÓN do 6 de maio de 2021, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Resolución do 30 de decembro de 2020 pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas e para a implementación de medidas de seguridade e prevención no desenvolvemento da actividade deportiva oficial como consecuencia da COVID-19, e se convocan para o ano 2021 (código de procedemento PR945C).
Vicepresidencia primeira e Consellería de Presidencia, Xustiza e Turismo — III. Outras disposicións — 19/05/2021

De conformidade co disposto no artigo 4 das bases recollidas na Resolución do 30 de decembro de 2020, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas e para a implementación de medidas de seguridade e prevención no desenvolvemento da actividade deportiva oficial como consecuencia da COVID-19, e se convocan para o ano 2021 (DOG núm. 32, do 17 de febreiro), tras seren recibidas as solicitudes nos correspondentes servizos provinciais de deportes e, rematada a fase de revisión da documentación achegada e de comprobación do grao de cumprimento dos requisitos establecidos na dita resolución, esta Subdirección Xeral de Plans e Programas
Primeiro. Publicar a listaxe de solicitudes que se deberán emendar por presentar a documentación incompleta ou con erros. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes provisionalmente inadmitidas e o motivo. Tal relación recóllese no anexo II desta resolución, ordenada alfabeticamente. Nalgúns casos sinálase tamén a necesidade de emendar a solicitude ou outra documentación presentada.
Terceiro. Publicar a listaxe de solicitudes admitidas para baremar. Tal relación recóllese no anexo III desta resolución, ordenada alfabeticamente.
Cuarto. Estas listaxes exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/.
Quinto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no Diario Oficial de Galicia. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 6 de maio de 2021
En motivo da inadmisión:
EXTRACTO da Orde do 6 de maio de 2021 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos, para o curso escolar 2021/22 (código de procedemento ED330B).
Consellería de Cultura, Educación e Universidade — III. Outras disposicións — 20/05/2021

BDNS (Identif.): 564529.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Aquelas familias con alumnado matriculado en centros docentes da Comunidade Autónoma de Galicia sostidos con fondos públicos nas modalidades de gratuidade solidaria que se relacionan a seguir:
a) Fondo solidario de libros de texto do alumnado matriculado en 3º, 4º, 5º e 6º de educación primaria (EP), e en 1º, 2º, 3º e 4º de ensino secundario obrigatorio (ESO).
b) Axudas para adquirir libros de texto destinadas ao alumnado matriculado en 1º e 2º de EP, e en educación especial (EE), así como as axudas que pode recibir o alumnado incluído na disposición adicional primeira da orde.
c) Axudas para material escolar destinadas ao alumnado matriculado en EP, ESO e EE.
Segundo. Obxecto
As distintas modalidades de axudas teñen como obxecto apoiar as familias con menos ingresos co fin de que dispoñan dos libros de texto e material escolar.
Terceiro. Bases reguladoras
Orde do 6 de maio de 2021 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos, para o curso escolar 2021/22 (código de procedemento ED330B).
Cuarto. Importe
Fondo solidario de libros de texto: financiado cunha dotación total de 5.100.000,00 euros para o ano 2021 e de 400.000,00 euros para o ano 2022.
Axudas de libros de texto: financiadas cunha dotación total de 6.000.000 euros para o ano 2021 e de 400.000 euros para o ano 2022. Esta actuación está cofinanciada polo Ministerio de Educación e Formación Profesional.
Material escolar: financiado cunha dotación total de 5.100.000 euros para o ano 2021 e de 400.000,00 euros para o ano 2022.
Quinto. Prazo de presentación de solicitudes
Iniciarase o día seguinte ao da publicación desta orde no Diario Oficial de Galicia e rematará o día 22 de xuño de 2021. O alumnado que se incorpore ao centro docente fóra deste prazo disporá dun mes contado a partir do día seguinte ao da formalización da matrícula. Non se poderán presentar solicitudes despois do 31 de marzo de 2022.
Santiago de Compostela, 6 de maio de 2021
RESOLUCIÓN do 6 de maio de 2021, da Secretaría Xeral para o Deporte, pola que se dá publicidade dos convenios de colaboración subscritos por esta secretaría no primeiro cuadrimestre do ano 2021.
Vicepresidencia primeira e Consellería de Presidencia, Xustiza e Turismo — III. Outras disposicións — 20/05/2021

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), impón a cada consellería ou entidade da Xunta de Galicia a obriga de publicar, no
Diario Oficial de Galicia,
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á seguinte relación de convenios que se incorpora como anexo a esta resolución:
– Convenios de colaboración subscritos pola Secretaría Xeral para o Deporte nos meses de xaneiro, febreiro, marzo e abril de 2021.
Santiago de Compostela, 6 de maio de 2021
RESOLUCIÓN do 18 de maio de 2021 pola que se dá publicidade aos convenios de colaboración subscritos no primeiro cuadrimestre de 2021.
Axencia Galega para a Xestión do Coñecemento en Saúde — III. Outras disposicións — 27/05/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Dar publicidade á relación de convenios subscritos pola Axencia Galega para a Xestión do Coñecemento en Saúde nos meses de xaneiro, febreiro, marzo e abril do ano 2021, que se incorpora como anexo a esta resolución.
Santiago de Compostela, 18 de maio de 2021
RESOLUCIÓN do 19 de maio de 2021, da Secretaría Xeral Técnica da Consellería de Política Social, pola que se dá publicidade dos convenios de colaboración subscritos por esta consellería no primeiro cuadrimestre do ano 2021.
Consellería de Política Social — III. Outras disposicións — 28/05/2021

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos pola Consellería de Política Social durante o primeiro cuadrimestre do ano 2021, que se incorpora no anexo I desta resolución.
No anexo II da resolución dáse publicidade a un convenio de colaboración subscrito pola Consellería de Política Social durante o terceiro cuadrimestre do ano 2020.
Santiago de Compostela, 19 de maio de 2021
RESOLUCIÓN do 19 de maio de 2021, da Secretaría Xeral de Educación e Formación Profesional, pola que se resolve definitivamente a relación de centros docentes admitidos para participar no proxecto Educación Dixital (E-Dixgal) durante o curso 2021/22.
Consellería de Cultura, Educación e Universidade — III. Outras disposicións — 28/05/2021

De conformidade co establecido no punto décimo, número 3 da Resolución do 2 de marzo de 2021, da Secretaría Xeral de Educación e Formación Profesional pola que se convoca a selección de centros para participar no proxecto Educación Dixital (E-Dixgal) durante o curso 2021/22, esta secretaría xeral
Primeiro. Publicar a relación definitiva de centros admitidos para participar no proxecto Educación Dixital (E-Dixgal) durante o curso 2021/22, segundo se relaciona:
Segundo. Contra esta resolución, que non esgota a vía administrativa, as persoas interesadas poderán interpoñer recurso de alzada ante a persoa titular da Consellería de Cultura, Educación e Universidade no prazo dun mes, contado a partir do día seguinte ao da publicación desta resolución no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de maio de 2021
RESOLUCIÓN do 11 de maio de 2021 pola que se publica o plan de estudos de graduado ou graduada en Nanociencia e Nanotecnoloxía.
Universidade da Coruña — III. Outras disposicións — 27/05/2021

O grao en Nanociencia e Nanotecnoloxía obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT), estableceuse por Acordo do Consello de Ministros do 1 de setembro de 2020, publicado mediante Resolución da Secretaría Xeral de Universidades do 3 de setembro de 2020 no
Boletín Oficial del Estado
(BOE) do 17 de setembro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril,
Publicar o plan de estudos conducente á obtención do título de graduado ou graduada en Nanociencia e Nanotecnoloxía pola Universidade da Coruña, que se estrutura segundo consta no anexo.
A Coruña, 11 de maio de 2021
Código RUCT: 2503895.
Plan de estudos que se inicia no curso 2020/21.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Ciencias.
2. Distribución do plan de estudos en créditos ECTS, por tipo de disciplina:
3. Contido do plan de estudos.
3.1. Créditos de formación básica: distribución por materias e ramas de coñecemento.
3.2. Contido do plan de estudos por módulo.
3.3. Contido do plan de estudos por curso académico.
Primeiro curso.
Segundo curso.
Terceiro curso.
Cuarto curso.
En 4º curso débense elixir 18 créditos optativos de entre os 45 ofertados.
A unidade temporal de todas as disciplinas é cuadrimestral.
4. Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de graduado ou graduada en Nanociencia e Nanotecnoloxía pola Universidade da Coruña.
RESOLUCIÓN do 14 de maio de 2021 pola que se dá publicidade dun encargo ao medio propio Xestión do Solo de Galicia-Xestur, S.A.
Instituto Galego da Vivenda e Solo — III. Outras disposicións — 27/05/2021

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, e co artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade ao seguinte encargo a medios propios coas seguintes características:
– Resolución do 12 de maio de 2021, do director xeral do Instituto Galego da Vivenda e Solo (IGVS), pola que se lle encarga ao medio propio Xestión do Solo de Galicia-Xestur, S.A., a prestación do servizo de peche e liquidación da renda básica de emancipación; de divulgación, apoio técnico e xestión dos programas de alugueiro con opción de compra para menores de 35 anos e de mobilización de vivendas baleiras.
– Actividade: a realización de funcións de xestión necesarias, por un lado, para o peche e liquidación da renda básica de emancipación, así como, por outro lado, aquelas funcións preparatorias e de xestión que permitan acadar a maior divulgación, difusión e nivel de información posibles entre a cidadanía sobre o alcance de axudas tramitadas polo IGVS, dentro do programa de alugueiro con opción de compra para menores de 35 anos, facilitando deste xeito a súa emancipación; e do programa de mobilización de vivendas baleiras, proporcionando a súa posta no mercado de alugueiro a través de incentivos e garantías ás persoas propietarias que decidan alugalas, contando coa participación como axentes colaboradores dos profesionais da intermediación inmobiliaria. Todo iso, para garantir a maior eficacia posible na consecución dos fins públicos perseguidos, así como a maior eficiencia na xestión dos recursos públicos, permitindo ao mesmo tempo, transmitir á cidadanía os valores que informan as actuacións públicas do IGVS en materia de vivenda e, por outra parte, a realización das tarefas de apoio na xestión de axudas tramitadas polo IGVS neste ámbito.
– Natureza e alcance do encargo: encargo a medio propio, ao ter a empresa Xestión do Solo de Galicia-Xestur, S.A. a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e o punto 2 da disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o día 16 de maio de 2021 ao 15 de maio de 2023, sen prexuízo da posibilidade da súa prórroga.
– Financiamento: tramitouse con cargo aos orzamentos da Comunidade Autónoma de Galicia, aplicación orzamentaria 08.81.451A.227.99 e código de proxecto 2021 00003.
– O importe total máximo do encargo acadará os cento oitenta e un mil cento trinta e sete euros con cincuenta e un céntimos (181.137,51 €).
Santiago de Compostela, 14 de maio de 2021
CORRECCIÓN DE ERROS. Orde do 26 de abril de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2021 (códigos de procedemento TR357B, TR357C e TR357D).
Consellería de Emprego e Igualdade — III. Outras disposicións — 27/05/2021

Advertido erro na citada orde, publicada no
Diario Oficial de Galicia
número 87, do luns 10 de maio de 2021, cómpre realizar as seguintes correccións:
Na páxina 23267, onde di: «As axudas consistirán nun incentivo de 2.000 euros por persoa traballadora cun acordo de teletraballo, ben por adaptación do contrato que teña na empresa ou ben pola realización dun novo contrato para unha persoa non vinculada á empresa, co límite máximo de 8.000 euros por empresa.
O límite máximo incrementarase en 1.000 euros para aquelas empresas en que a taxa de ocupación feminina sexa polo menos igual á masculina. Este incremento non será aplicable a aquelas empresas que xa o obtivesen noutras convocatorias».
Debe dicir: «As axudas consistirán nun incentivo de 2.000 euros por persoa traballadora cun acordo de teletraballo, ben por adaptación do contrato que teña na empresa ou ben pola realización dun novo contrato para unha persoa non vinculada á empresa, co límite máximo de 8.000 euros por empresa.
O límite máximo incrementarase en 1.000 euros para aquelas empresas en que a taxa de ocupación feminina sexa polo menos igual á masculina».
RESOLUCIÓN do 18 de maio de 2021, da Secretaría Xeral Técnica da Consellería de Presidencia, Xustiza e Turismo, pola que se dá publicidade dos convenios de colaboración subscritos no primeiro cuadrimestre do ano 2021.
Vicepresidencia primeira e Consellería de Presidencia, Xustiza e Turismo — III. Outras disposicións — 27/05/2021

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Vicepresidencia Primeira e Consellería de Presidencia, Xustiza e Turismo, nos meses de xaneiro, febreiro, marzo e abril, do ano 2021, que se incorpora como anexo I a esta resolución.
Artigo 2
Darlle publicidade á relación dos convenios subscritos pola Vicepresidencia Primeira e Consellería de Presidencia, Xustiza e Turismo, no mes de decembro do ano 2020 que se incorpora como anexo II a esta resolución.
Santiago de Compostela, 18 de maio de 2021
RESOLUCIÓN do 19 de maio de 2021 pola que se dá publicidade aos convenios de colaboración subscritos no primeiro cuadrimestre do ano 2021.
Academia Galega de Seguridade Pública — III. Outras disposicións — 31/05/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Academia Galega de Seguridade Pública nos meses de xaneiro, febreiro, marzo e abril do ano 2021, que se incorpora como anexo a esta resolución.
A Estrada, 19 de maio de 2021
ORDE do 25 de maio de 2021 pola que se amplía o crédito da Orde do 18 de decembro de 2020, pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN541A).
Vicepresidencia segunda e Consellería de Economía, Empresa e Innovación — III. Outras disposicións — 31/05/2021

A través da Orde do 18 de decembro de 2020 (DOG núm. 4, do 8 de xaneiro de 2021) convocáronse para o ano 2021 as subvencións destinadas á creación de viveiros industriais de empresas en parques empresariais da Comunidade Autónoma de Galicia, en réxime de concorrencia competitiva.
O artigo 2 da parte dispositiva da Orde do 18 de decembro de 2020, relativo ao crédito orzamentario destinado ás axudas, establece que se destinará unha contía de 800.000 euros con cargo á aplicación orzamentaria 06.02.732-A 760.1, e prevese a posibilidade de incrementar esas cantidades en función das solicitudes presentadas e de acordo coa dispoñibilidade de crédito, este feito non supón a apertura dun novo prazo de presentación de solicitudes.
Para a tramitación dos expedientes de axuda desta convocatoria o crédito orzamentario inicial deberase incrementar para atender as necesidades de fondos para a súa tramitación. Polo que procede a oportuna modificación orzamentaria e incorporar crédito na aplicación 06.02.732-A 760.1 Axudas para a creación de viveiros industriais de empresas en parques empresariais da Comunidade Autónoma de Galicia por un importe total de 549.928,48 €.
En consecuencia, en uso das atribucións que me foron conferidas,
Artigo único.
Ampliación do crédito orzamentario
Modificar o artigo 2 da parte dispositiva da Orde da Vicepresidencia Segunda e Consellería de Economía, Empresa e Innovación do 18 de decembro de 2020, no referente ao crédito orzamentario destinado, e incrementar este en 549.928,48 euros, daquela pasa de 800.000 euros á cantidade final de 1.349.928,48 euros.
Santiago de Compostela, 25 de maio de 2021
ORDE do 3 de xuño de 2021 pola que se procede ao cesamento e nomeamento de membros do Consello da Economía Social de Galicia.
Consellería de Emprego e Igualdade — II. Autoridades e persoal — 23/06/2021

A Lei 6/2016, do 4 de maio, da economía social de Galicia, regula, no seu artigo 11, a composición e o réxime de elección das persoas que integran o Consello da Economía Social de Galicia e, no artigo 12, o seu nomeamento e cesamento, duración do mandato e substitucións.
A composición do Consello da Economía Social de Galicia foi publicada no Diario Oficial de Galicia número 37, do 21 de febreiro de 2019. Esta composición foi modificada pola Orde do 7 de novembro de 2019 e polas ordes do 2 de marzo de 2020 e do 16 de novembro de 2020 polas que se procede ao cesamento e nomeamento de membros do Consello da Economía Social de Galicia.
Os cambios de adscrición producidos na consellería competente en materia de economía social e na dirección xeral competente en materia de economía social fan necesario substituír a persoa representante da dita consellería e a persoa titular da Secretaría do Consello da Economía Social de Galicia.
En consecuencia, en virtude das facultades que me confiren o artigo 38 da Lei 1/1983, do 22 de febreiro, reguladora da Xunta de Galicia e da súa Presidencia, e o artigo 12 da Lei 6/2016, do 4 de maio, da economía social de Galicia,
Primeiro
Que cesen Alba Paz Boubeta como vogal titular en representación da consellería competente en materia de economía social e José Luis Trincado Álvarez como secretario do Consello da Economía Social de Galicia.
Segundo
Nomear a Susana Touza Figueiras, na súa condición de subdirectora xeral de Economía Social, como vogal titular en representación da consellería competente en materia de economía social e a Modesto Rivas Fidalgo, na súa condición de xefe do Servizo de Promoción da Economía Social, como secretario do Consello da Economía Social de Galicia.
Contra esta orde poderase interpoñer, potestativamente, recurso de reposición, ante a conselleira de Emprego e Igualdade, no prazo dun mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou interpoñer directamente recurso contencioso-administrativo, ante o Tribunal Superior de Xustiza de Galicia, no prazo de dous meses, contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de xuño de 2021
ORDE do 21 de xuño de 2021 pola que se nomea vogal do Consello Reitor da Academia Galega de Seguridade Pública unha persoa titular de subdirección da dirección xeral competente en materia de emerxencias e interior.
Vicepresidencia primeira e Consellería de Presidencia, Xustiza e Turismo — II. Autoridades e persoal — 25/06/2021

A Lei 1/2007, do 15 de xaneiro, da Academia Galega de Seguridade Pública, crea a Academia Galega de Seguridade Pública (Agasp) como un organismo autónomo de carácter administrativo adscrito organicamente á consellería competente en materia de interior e xustiza.
No artigo 8 da referida Lei 1/2007, do 15 de xaneiro, determínase que o Consello Reitor da Agasp está formado por unha persoa titular da presidencia, unha persoa titular da vicepresidencia, oito persoas titulares das vogalías e unha persoa titular da secretaría. No punto 3.a) deste artigo determínase que son vogais do Consello Reitor da Academia Galega de Seguridade Pública dúas persoas titulares de subdireccións da dirección xeral competente en materia de emerxencias e interior.
De acordo co exposto, e por pasar a desempeñar outro cargo o anterior titular da Subdirección Xeral de Seguridade e Coordinación da Dirección Xeral de Emerxencias e Interior, mediante esta orde realízase o nomeamento de vogal do Consello Reitor da Agasp, en favor do novo titular da referida Subdirección Xeral, Andrés Iglesias López.
Así, de conformidade coas atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia, e a Lei 16/2010, do 17 de decembro, de organización e funcionamento da Administración xeral e do sector público autonómico de Galicia,
Artigo único
Nomear como novo vogal do Consello Reitor da Academia Galega de Seguridade Pública, na súa calidade de subdirector xeral de Seguridade e Coordinación da Dirección Xeral de Emerxencias e Interior, a Andrés Iglesias López.
Disposición derradeira única
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de xuño de 2021
CORRECCIÓN DE ERROS. Orde do 10 de xuño de 2021 pola que se prorroga a eficacia e se modifica a Orde do 28 de maio de 2021 pola que se establecen medidas de prevención específicas como consecuencia da evolución da situación epidemiolóxica derivada da COVID-19 na Comunidade Autónoma de Galicia, e se modifica a Orde do 25 de febreiro de 2021 pola que se establecen as actuacións necesarias para a posta en marcha do Plan de hostalaría segura da Comunidade Autónoma de Galicia.
Consellería de Sanidade — I. Disposicións xerais — 11/06/2021

Advertidos erros na dita orde publicada no Diario Oficial de Galicia número 109-bis, do 10 de xuño de 2021, cómpre facer a seguinte corrección:
Na páxina 28920, onde di:
«1. As medidas previstas nesta orde terán efectos desde as 00.00 horas do día 12 de xuño de 2021 ata as 00.00 horas do 26 de xuño de 2021».
Debe dicir:
«1. As medidas previstas nesta orde terán efectos desde as 00.00 horas do día 12 de xuño de 2021 ata as 00.00 horas do 26 de xuño de 2021. Non obstante, a opción de ampliación de horario ata as 1.00 horas prevista no ordinal quinto do punto segundo terá efectos desde as 23.00 horas do día 11 de xuño de 2021».
ORDE do 3 de xuño de 2021 pola que se procede ao cesamento e nomeamento de membros do Consello Galego de Cooperativas.
Consellería de Emprego e Igualdade — II. Autoridades e persoal — 23/06/2021

O Decreto 25/2001, do 18 de xaneiro, polo que se regula a organización e o funcionamento do Consello Galego de Cooperativas, en desenvolvemento das previsións contidas na súa norma de creación, a Lei 5/1998, do 18 de decembro, de cooperativas de Galicia, regula no seu artigo 4 a composición do Consello; no artigo 5, o procedemento de nomeamento e cesamento dos seus membros, e no artigo 6, a duración do mandato e substitucións.
Os actuais membros do Consello Galego de Cooperativas foron nomeados pola Orde do 16 de outubro de 2017 pola que se procede ao nomeamento de membros do Consello Galego de Cooperativas, e polas ordes do 27 de xuño de 2018, do 4 de setembro de 2018, do 7 de novembro de 2019, do 2 de marzo de 2020 e do 16 de novembro de 2020 polas que se procede ao cesamento e nomeamento de membros do Consello Galego de Cooperativas.
Os cambios de adscrición producidos na Consellería de Emprego e Igualdade fan necesario substituír a persoa suplente representante da dita consellería e a persoa titular da secretaría do Consello.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta de Galicia e da súa Presidencia, e o artigo 5 do Decreto 25/2001, do 18 de xaneiro, polo que se regulan a organización e o funcionamento do Consello Galego de Cooperativas,
Primeiro
Que cese Alba Paz Boubeta como vogal suplente en representación da Consellería de Emprego e Igualdade e José Luis Trincado Álvarez como secretario do Consello Galego de Cooperativas.
Segundo
Nomear a Susana Touza Figueiras, na súa condición de subdirectora xeral de Economía Social, como vogal suplente en representación da Consellería de Emprego e Igualdade e a Modesto Rivas Fidalgo, na súa condición de xefe do servizo de Promoción da Economía Social, como secretario do Consello Galego de Cooperativas.
Contra esta orde poderase interpor, potestativamente, recurso de reposición ante a conselleira de Emprego e Igualdade no prazo dun mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou interpor directamente recurso contencioso-administrativo ante o Tribunal Superior de Xustiza de Galicia, no prazo de dous meses, contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de xuño de 2021
RESOLUCIÓN do 2 de xuño de 2021 pola que se dá publicidade dos convenios de colaboración subscritos no primeiro cuadrimestre de 2021.
Instituto Galego de Estatística — III. Outras disposicións — 11/06/2021

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), onde se establece que as consellerías e entidades dependentes da Xunta de Galicia deberán remitir, para a súa publicación no
Diario Oficial de Galicia
, unha relación dos convenios de colaboración subscritos no cuadrimestre anterior, e en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2021, que se xunta a esta resolución.
Santiago de Compostela, 2 de xuño de 2021
ORDE do 4 de xuño de 2021 pola que se determina a época de perigo alto de incendios.
Consellería do Medio Rural — III. Outras disposicións — 11/06/2021

O artigo 9 da Lei 3/2007, do 9 de abril, de prevención e defensa contra os incendios forestais de Galicia establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto, que condicionará a intensidade das medidas que se vaian adoptar para a defensa do territorio de Galicia.
As análises espazo-temporais dos lumes forestais en Galicia nos últimos vinte anos reflicten dúas épocas cun incremento notable da actividade incendiaria e, polo tanto, débense considerar como épocas de perigo alto de incendios:
– Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
– Unha época variable, cunha duración aproximada dun mes, que oscila normalmente entre os meses de febreiro, marzo, abril, xuño e outubro.
Nestas épocas a despregadura de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan dar a coñecer estas circunstancias de modo inmediato aos medios implicados nos traballos de prevención e defensa contra incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsións fiables como máximo a tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para ofrecer maior seguridade e garantías aos cidadáns.
Con base no exposto, e ao abeiro do establecido na Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Época de perigo alto de incendios
Decláranse como época de perigo alto de incendios forestais durante o ano 2021 as datas comprendidas entre o 1 de xullo e o 30 de setembro.
Disposición derradeira primeira. Facultade de desenvolvemento
Facúltase o director xeral de Defensa do Monte para ditar cantas instrucións sexan precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Disposición derradeira segunda. Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 4 de xuño de 2021
RESOLUCIÓN do 20 de maio de 2021 pola que se lle dá publicidade á prórroga do prazo de execución do encargo á empresa pública Empresa de Transformación Agraria, S.A., SME, MP (Tragsa), para a realización das obras complementarias ás encargadas pola Resolución do 14 de decembro de 2018 respecto das obras de acondicionamento e urbanización da ampliación do Centro de Investigación Aerotransportada de Rozas (CIAR) en Lugo.
Axencia Galega de Innovación — III. Outras disposicións — 07/06/2021

De conformidade co previsto no artigo 8 da Lei 19/2013, do 9 de decembro, de transparencia, acceso á información pública e bo goberno, e no artigo 8 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da ampliación do prazo de execución da seguinte encarga:
• Resolución do 18 de agosto de 2020, da Axencia Galega de Innovación (GAIN), pola que se encarga a Tragsa (Empresa de Transformación Agraria, S.A., SME, MP) a realización das obras complementarias ás encargadas pola Resolución do 14 de decembro de 2018, da Axencia Galega de Innovación, respecto das obras de acondicionamento e urbanización da ampliación do Centro de Investigación Aerotransportada de Rozas (CIAR) en Lugo.
• Prazo de vixencia inicial: seis meses, contado desde o día de sinatura da acta de implantación (ata o 21.3.2021), ampliado por un período de 60 días mediante Resolución do 7 de abril de 2021.
• Período polo que se prorroga o prazo de execución: 10 semanas (ata o 31.7.2021).
Santiago de Compostela, 20 de maio de 2021
RESOLUCIÓN do 25 de maio de 2021, da Secretaría Xeral de Cultura, pola que se aproba e se fai pública a modificación do formulario normalizado para a elaboración dos estudos de identificación e avaliación de series documentais.
Consellería de Cultura, Educación e Universidade — III. Outras disposicións — 07/06/2021

Mediante a Resolución do 18 de abril de 2017, da Secretaría Xeral de Cultura, aprobáronse e fixéronse públicos os criterios de avaliación para a selección, transferencia da custodia e acceso aos documentos, así como o formulario normalizado para a elaboración dos estudos de identificación e avaliación de series documentais propostos polo Consello de Avaliación Documental de Galicia na sesión do 15 de marzo de 2017, tendo en conta a regulación contida na Lei 7/2014, do 26 de setembro, de arquivos e documentos de Galicia, así como o Decreto 15/2016, do 14 de xaneiro, polo que se regula a composición e o funcionamento do Consello de Avaliación Documental de Galicia e o procedemento de avaliación e selección de documentos.
Aínda que os criterios aprobados manteñen a súa vixencia, cómpre revisar certos aspectos formais do formulario normalizado que permitan incorporar a información relativa aos estudos de identificación e valoración dun modo máis ordenado e completo, de tal xeito que se facilite, tanto a elaboración do estudo como o seu ditame polo Consello de Avaliación Documental de Galicia.
Por todo o exposto,
Aprobar e facer pública a modificación do formulario normalizado para a elaboración dos estudos de identificación e avaliación de series documentais, logo de dar conta ao Consello de Avaliación Documental de Galicia na sesión do 23 de marzo de 2021.
Santiago de Compostela, 25 de maio de 2021
EXTRACTO da Orde do 19 de maio de 2021 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia correspondentes ao curso 2020/21 (código de procedemento ED311F).
Consellería de Cultura, Educación e Universidade — III. Outras disposicións — 07/06/2021

BDNS (Identif.): 567859.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que finalizou os estudos profesionais de música, os estudos profesionais de Danza ou de ciclos formativos de grao superior de Artes Plásticas e Deseño no curso 2020/21 nos centros docentes da Comunidade Autónoma de Galicia, cunha nota media igual ou superior a 8,75 nos dous últimos cursos das ensinanzas profesionais de Música e Danza ou cunha nota media final igual ou superior a 8,75 no ciclo formativo de grao superior de Artes Plásticas e Deseño cursado.
Segundo.
Obxecto
Convocar premios extraordinarios de ensinanzas artísticas profesionais para o alumnado que finalizou os estudos profesionais de Música, os estudos profesionais de Danza ou de ciclos formativos de grao superior de Artes Plásticas e Deseño no curso 2020/21 nos centros docentes da Comunidade Autónoma de Galicia.
Terceiro.
Bases reguladoras
Orde do 19 de maio de 2021 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia correspondentes ao curso 2020/21 (código de procedemento ED311F).
Cuarto.
Importe
A dotación total é de 6.000 euros e non poderá exceder os 1.000 euros por premio.
Quinto.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 19 de maio de 2021
RESOLUCIÓN do 28 de maio de 2021 pola que se dá publicidade dos convenios de colaboración subscritos no primeiro cuadrimestre do ano 2021.
Instituto Galego da Vivenda e Solo — III. Outras disposicións — 18/06/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos polo Instituto Galego da Vivenda e Solo (IGVS) no primeiro cuadrimestre do ano 2021, que se incorpora como anexo a esta resolución.
Santiago de Compostela, 28 de maio de 2021